28.

U Prilogu B, iza tablice 26. dodaje se sljedeće: „PRIJENOS PODATAKA 1. Raspodjele A*3, A*10, A*21, A*38 i A*64 dobivene iz NACE Rev. 2 i P*3, P*10, P*21, P*38 i P*64 dobivene iz KPD-a 2008. koriste se za podatke prenesene nakon 31. kolovoza 2011., osim izuzetaka navedenih u drugom podstavku. Države članice, za koje je odobreno odstupanje za prijenos podataka za tablice 15. do 19. iz Uredbe (EZ) br. 2223/96 do 2011. ili kasnije, koriste raspodjele A3, A6, A17, A31, A60, P3, P6, P17, P31 i P60 za referentna razdoblja do 2007. te raspodjele A*3, A*10, A*21, A*38, A*64, P*3, P*10, P*21, P*38 i P*64 za referentna razdoblja od 2008. nadalje, bez obzira na vrijeme prijenosa podataka. 2. Do 31. prosinca 2014., za prijenos tablice 10. koristi se raspodjela A*10 iz NACE Rev. 2 ili sljedeće agregirane pozicije raspodjele A*10 iz NACE Rev. 2: — (G, H, I i J) umjesto (G, H i I) i (J), — (K, L, M i N) umjesto (K), (L) i (M i N), — (O, P, Q, R, S, T i U) umjesto (O, P i Q) i (R, S, T i U). Od 1. siječnja 2015. za prijenos tablice 10. koristi se raspodjela A*10 iz NACE Rev. 2. 3. Za prijenos tablice 12. koristi se raspodjela A*10 iz NACE Rev. 2 ili agregirane pozicije raspodjele A*10 iz NACE Rev. 2: — (G, H, I i J) umjesto (G, H i I) i (J), — (K, L, M i N) umjesto (K), (L) i (M i N), — (O, P, Q, R, S, T i U) umjesto (O, P i Q) i (R, S, T i U). 4. Prijenos podataka u skladu s raspodjelama A*38 i A*64, odnosno točkama 26.a i 44.a ‚od čega: imputirana najamnina nekretnine u kojoj stanuje vlasnik’ navedenim u odjeljku PREGRUPIRANJE I ŠIFRIRANJE DJELATNOSTI (A*), PROIZVODA (P*) I FIKSNE AKTIVE (INVESTICIJE U FIKSNI KAPITAL) (AN) iz Priloga IV., obvezna je samo za varijable P.1, P.2, i B.1G navedene u tablici 3. u Prilogu B Uredbi (EZ) br. 2223/96. 5. U okviru prvog prijenosa, koji se izvršava nakon 31. kolovoza 2011. u okviru programa prijenosa nacionalnih računa ESA 95 koji se temelji na NACE Rev. 2 ili KPD 2008., zahtijevaju se podaci raspodijeljeni po djelatnostima ili proizvodima koji pokrivaju sljedeća razdoblja u razmatranju: (a) : Tablica 1. : od 2000. (2000Q1 za kvartalne podatke) nadalje; (b) : Tablica 3. : od 2000. nadalje; (c) : Tablica 10. : 2009.; (d) : Tablica 12. : 2009.; (e) : Tablica 20. : od 2000. nadalje; (f) : Tablica 22. : od 2000. nadalje. Države članice prenose godišnje podatke za tablicu 1. zajedno s prvim prijenosom tablice 1. po kvartalima za 2011Q2 i to ne kasnije od 30. rujna 2011. 6. U okviru prvog prijenosa tablica, koji se izvršava nakon 31. kolovoza 2012., u okviru programa prijenosa nacionalnih računa ESA 95 koji se temelji na NACE Rev. 2 ili KPD 2008., zahtijevaju se podaci raspodijeljeni po djelatnostima ili proizvodima koji pokrivaju najmanje sljedeća razdoblja u razmatranju: (a) Tablica 1 (osim varijabli navedenih pod ‚Stanovništvo, zaposlenost, naknade zaposlenicima’): — od 1990. (1990Q1 za kvartalne podatke) nadalje za Belgiju, Dansku, Njemačku, Irsku, Grčku, Španjolsku, Francusku, Italiju, Luksemburg, Nizozemsku, Austriju, Portugal, Finsku, Švedsku i Ujedinjenu Kraljevinu, — od 1995. (1995Q1 za kvartalne podatke) nadalje za Bugarsku, Češku Republiku, Estoniju, Cipar, Latviju, Litvu, Mađarsku, Maltu, Poljsku, Rumunjsku, Sloveniju i Slovačku; (b) Tablica 3. (osim varijabli navedenih pod ‚Zaposlenost i naknade zaposlenicima’): od 1995. nadalje za A*10 i A*38; (c) Tablica 10.: od 2000. nadalje; (d) Tablica 12.: od 2000. nadalje. 7. Za tablice 15., 16., 17., 18. i 19., ne zahtijevaju se podaci za prethodna razdoblja, koji se temelje na NACE Rev. 2 ili KPD 2008.”